Sevilla

Sevilla es un citate espaniol situate al sud-west del Peninsula Iberic, in le Communitate Autonome de Andalusia. Exegese Sevilla, capital del Communitate Autonome de Andalusia e del provincia de Sevilla, illo es le quarte plus grande citate de Espania e quarte area metropolitan quanto al numero de habitantes. Illo conta con 709.975 habitantes (in 2003) e 1.294.081 in le area metropolitan. Sevilla pote esser considerate le centro artístic, cultural, financiari, economic e social del sud de Espania. De indubitabile interesse tourístic, gratias a numerose monumentos, placias, jardines, ecclesias, etc. illo conserva le major ambiente historic-artistic de Europa. Inter su monumentos plus famose, le Giralda (antique alminar del mezquita major, hodie le campanil del cathedral) e le Torre del Oro, son su duo plus cognoscite. Su barrios (quartieros) plus cognoscite son Triana, Le Remedios e Nervion. Le Giralda, le Cathedral, le Alcazar, le Archivo de Indias esseva declarate Patrimonio Mundial del Humanitate per UNESCO in 1987. Tanto solo 6 metros super le nivello del mar, in plen Vega e Campina del fluvio Guadalquivir, e al ripas de iste, conforma un agglomeration urban que se extende usque le Aljarafe, Las Marismas, le Parque National de Doñana, le Sierra Norte e le Sierra Sur. Climate Le climate de Sevilla es oceanic ma con influentias continental. Le temperatura medie annual es de 18,6° lo que face iste citate un del plus calide de Europa. Le hibernos son suave, januario essente le mense plus frigide con 15,9°/5,2° (record absolute: -5,5° le 12 de februario 1956). Le estates son multo calide, julio habente le temperaturas le plus alte, 35,3°/19,4° (record absolute: 47,0° le 6 de augusto 1946) e tote le annos se supera le 40° in varie occasiones. Le precipitationes son de 534 mm per anno concentrate de octobre a april, decembre essente le mense plus pluviose con 95 mm. Il ha 52 dies de pluvia per anno, 2.898 horas de sol e 4 dies de temperaturas gelante. Historia On crede que le citate esseva fundate per le Tartessos in torno al 13tie seculo a.Chr. Plus tarde illo esseva occupate per phenicios e carthagineses. Le romanos lo appellava Hispalis, e illes fundava circa illo le citate Italica in 206 a.Chr, hodie in ruinas. Durante iste periodo illo esseva un del conventos juridic del Betica, le Hispalense. Le mauros dava le nomine Ishbiliya al citate le qual derivava le nomine actual. Illo esseva capital de un del regnos de taifas plus potente. Le christianos faceva un reconquesta del citate in 1248 durante le regno de Fernando III de Castilla. Illo esseva corte del reges catholic usque 1478. Durante le Imperio Espaniol illo esseva le principal porto al Nove Mundo e de ille epocha illo conserva su Archivo de Indias. Hic illo obteneva un grande importantia superante le 100.000 habitantes essente le citate le plus grande de Espania. Illo ha essite le sede del Exposition Iberoamerican in 1929 e del Exposition Universal in 1992. Desde le principio le monumento le plus importante que remane de iste exposition es le Placia de Espania. Del Expo 92, remane parte del installationes que esseva reconvertite in le parco thematic Isla Magica e le ponte monumental super le Guadalquivir del architecto Santiago Calatrava, cognoscite como Ponte de 'El Alamillo' Monumentos Cathedral e Giralda. Torre del Oro. Reales Alcazares. Palacio Arzobispal. Barrio de Santa Cruz. Placia de España. Placia de Toros "La Maestranza". Placia de America. Palatio del Dueñas. Casa Pilatos. Alameda de Hercules. Museos e Galerias Museo de Bellas Artes. Museo de Artes y Costumbres Populares. Museo Arqueologico. Museo Naval. Centro Andaluz de Arte Contemporaneo. Tesoro Catedralicio. Museo de Carruajes. Galería Álvaro (Plaza de Doña Elvira) Galería Nuevoarte (c/San Vicente, 32) Galeria Pepe Cobo (c/Cardenal Cisneros, 5) Galería Haurie (c/Guzman el Bueno, 9) Galería San Vicente (c/San Vicente, 31) Galería Isabel Ignacio (c/Velarde, 9) Galería Rafael Ortiz (c/Marmoles, 12) Galería Full Art (c/Madrid, 4, bajo 6) Galería Margarita Albarrán(c/Meson de Caballeros, 2) Vide etiam Provincia de Sevilla Universitate de Sevilla TUSSAM Metro de Sevilla Ligamine externe Governamento de Sevilla (Archivate 2011-04-12 al Wayback Machine) Sevilla Airport Referentias